যোগরাজ সিং
যোগরাজ সিং ভাণ্ডাল (উচ্চারণ; গুরুমুখী: ਯੋਗਰਾਜ ਸਿੰਘ; জন্ম: ২৫ মার্চ, ১৯৫৮) পাঞ্জাবের চণ্ডীগড় এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ও অভিনেতা। ভারত ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৬ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হরিয়ানা ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন যোগরাজ সিং। তার সন্তান যুবরাজ সিং ভারতীয় ক্রিকেটে দূর্দান্ত খেলেছেন।